CELEX: 62011CN0383
Language: ro
Date: 2011-07-18 00:00:00
Title: Cauza C-383/11: Cerere de pronunțare a unei hotărâri preliminare introdusă de Administrativen sad — Varna (Bulgaria) la 18 iulie 2011 — DIGITALNET OOD/Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               RO
            
            
               Jurnalul Oficial al Uniunii Europene
            
            
               C 298/13
            
         Cerere de pronunțare a unei hotărâri preliminare introdusă de Administrativen sad — Varna (Bulgaria) la 18 iulie 2011 — DIGITALNET OOD/Nachalnik na Mitnicheski punkt — Varna Zapad pri Mitnitsa Varna
   (Cauza C-383/11)
   2011/C 298/25
   Limba de procedură: bulgara
   
      Instanța de trimitere
   
   Administrativen sad — Varna
   
      Părțile din acțiunea principală
   
   
      Reclamantă: OOD Digitalnet
   
      Pârât: Nachalnik na Mitnicheski punkt Varna Zapad
   
      Întrebările preliminare
   
   
               1.
            
            
               Cum trebuie interpretate noțiunile „modem” și „acces la internet” în sensul subpoziției 8528 71 13 din Nomenclatura combinată 2009 [Regulamentul (CE) nr. 1031/2008 al Comisiei din 19 septembrie 2008 (1)] și al notelor explicative aferente?
            
         
               2.
            
            
               Care este funcția principală (de bază) a dispozitivului set top box, potrivit căreia trebuie realizată clasificarea tarifară: recepția de semnale de televiziune sau utilizarea unui modem, care permite realizarea unui schimb interactiv de informații pentru accesul la internet?
            
         
               3.
            
            
               În cazul în care funcția principală (de bază) a dispozitivului set top box este utilizarea unui modem care permite realizarea unui schimb interactiv de informații pentru accesul la internet, tipul modulării și demodulării realizate de modem, respectiv tipul modemului utilizat, este relevant pentru clasificarea tarifară sau este suficient că prin intermediul modemului se realizează accesul la internet?
            
         
               4.
            
            
               Este admisibil ca autoritățile vamale să modifice încadrarea tarifară a anumitor mărfuri fără să examineze fizic marfa importată și ca expertiza să fie realizată exclusiv pe baza dovezilor scrise, mai exact a manualului de utilizare, a caracteristicilor tehnice și a examinării unui aparat cu același număr, de la același producător, dar din alt lot de import?
            
         
               5.
            
            
               La ce cod din Nomenclatura combinată 2009 [Regulamentul (CE) nr. 1031/2008 al Comisiei din 19 septembrie 2008, JO L 291, p. 1] trebuie încadrată marfa (set top box) care face obiectul prezentei cauze, având în vedere caracteristicile sale tehnice stabilite în cadrul acțiunii principale?
            
         
      (1)  JO L 291, p. 1.